als_Latn dik_Latn sag_Latn
Erkand Qerimaj rikthehet në mënyrën më të mirë pas problemeve me dopingum duke u shpallur Kampion i Europes në kampionatin europian për të rritur që po zhvillohet në Telaviv të Izraelit. Qerimaj ishte në fakt me kilogramë të barabarta me shqiptarin tjetër Daniel Godellin, por arriti të triumfonte me peshë më të lehte trupore. Ndërkohë Godelli u rendit në vend të dytë në dy garësh në peshën 77 kilogramë. Në shkëputje Qerimaj e filloi mjaft mirë duke ngritur në provën e parë 155 kg, por dështoi në dy të tjerat në peshën 158 kg duke zëne vendin e tretë në këtë stil. Nga ana tjetër Godelli zuri vendin e dytë në këtë stil. Pasi dështoi në peshat 155 dhe 157 kg triumfoi në të tretin duke ngritur 160 kg. Në stilin e shtytjes Qerimaj tregoi që ka stilin më të dashur të tij ku jep dhe më shumë. Ai ngriti 188 kg në të parën, 193 në të dytën dhe 194 në të tretën dukë zëne vendin e parë. Ndërsa Godelli ngriti 186 në të parën, 191 në të dytën dhe 192 në të tretën. Ndërsa Romela Begaj pasi zuri vendin e katërt në shkëputje në peshën 63 kg u tërhoq në shtytje dhe nuk u klasifikua. Gjithsesi ky është një triumf shumë i madh për peshëngritjen shqiptare e cila rikthehet me krenari pas problemeve me dopingun vitet e fundit
als_Latn